### 21.    Beslutning om revision af listen med ønsker til trafiksikkerhedsprojekter frem til primo 2017

**Åbent**

Sagsnr.: 326-2018-5396        J.nr.: 05.13.00           Dokumentnr.:
326-2018-50637

**Sagstype**

Beslutning.

**Resume og sagens baggrund**

I forbindelse med prioriteringen af anlægsbevillingen til
trafiksikkerhedsprojekter i 2017 ønskede Teknik- og Miljøudvalget at rydde op i
den hidtil anvendte liste over ønsker og forslag til forbedring af
trafiksikkerheden. Der fremlægges på den baggrund et forslag til revision af listen.

**Indstillinger**

Chefen for Vej- Ejendom og Affald indstiller,

1. at de projekter, der er markeret med blå i Bilag 1, og som er
prioriteret i marts 2017, gennemføres og udgår af listen,

2. at de ønsker og forslag til projekter, der er markeret med gul i Bilag 1,
videreføres på den liste, der skal danne grundlag for prioritering i 2018, og

3. at de projekter, der er markeret med hvid i Bilag 1 udgår af den
fremtidige prioritering.

**Behandling**

Teknik- og Miljøudvalget.

**Sagsfremstilling**

På trafiksikkerhedsområdet har der igennem en årrække været
arbejdet med en systematik, hvor borgernes ønsker og forslag til en forbedret
trafiksikkerhedsindsats løbende er blevet registreret på en liste og én gang
årligt prioriteret af Teknik- og Miljøudvalget.

Listen over ønsker og forslag til trafiksikkerhedsprojekter
er derfor gennem årene blevet omfangsrig og indeholder dels en del forslag af
ældre dato og dels projekter, der enten mere er knyttet til cykelstiplanen
eller den tidligere trafiksikkerhedsplan. Teknik- og Miljøudvalget har derfor
ønsket at rydde op i listen. På den baggrund fremlægges et forslag til
justering af listen blandt andet med udgangspunkt i den nye
trafiksikkerhedsplan.

I Bilag 1 er vist listen over de ønsker og forslag til
trafiksikkerhedsprojekter, som den blev fremlagt til prioritering i marts 2017.
Listen indeholder ikke nye ønsker og forslag indkommet efter marts 2017.

Det har ikke været muligt at undersøge alle ønsker og
forslag, derfor er der for en del projekter på listen en meget ringe viden. De
overslagspriser, der er anført på listen er endvidere ikke blevet revurderet.

De projekter, der blev prioriteret i 2017, er markeret med
blå på listen, og det er kort anført, hvilke af disse projekter, der er
afsluttet, og hvilke, der afsluttes i 2018. Projekt nr. 182  ([adresse]. [adresse]
og [adresse]) er ikke gennemført, da projektet har vist sig at kræve
yderligere afklaring, og da projektet på den baggrund muligvis ikke vil kunne
udføres inden for anlægsrammen for 2017.

De projekter, der foreslås videreført til fremtidig
prioritering er markeret med gul. De resterende projekter foreslås fjernet fra
de fremtidige lister (det drejer sig om de projekter, der er markeret med
hvid). Det skal bemærkes, at der for enkelte af de projekter, der er markeret med
hvid, også er anført, at de er færdige eller i gang, hvilket er udtryk for, at
de er en del af et tidligere prioriteret projekt, og at der formentlig har
været tale om en dobbeltregistrering.

I forbindelse med Trafiksikkerhedsplan 2016-2020 er det vedtaget,
at der i trafiksikkerhedsindsatsen skal være særligt fokus på:

· Cykler og knallertkørere

· Uheld i kryds

· Uheld i kurver på land

· Hastighed

Derudover skal der også være fokus på uheldsbelastede
lokaliteter og utrygge lokaliteter især ved skoleveje.

I forbindelse med vurderingen af hvordan, den hidtidige
liste over ønsker og forslag til trafiksikkerhedsprojekter kan justeres, er der
lagt vægt på fokusområderne i trafiksikkerhedsplanen. De ønsker og forslag, der
er markeret med gul i Bilag 1, vurderes umiddelbart at ville understøtte
fokusområderne.

Efter justeringen af den hidtidige trafiksikkerhedsliste,
udarbejdes en ny liste, der kan danne grundlag for prioriteringen af
trafiksikkerhedsindsatsen i 2018. På udvalgets møde i april lægges der op til en
drøftelse af prioriteringen i 2018, og i maj lægges der op til en endelig beslutning
om prioriteringen.

På udvalgets møde den 30. november 2017 blev det besluttet
at videreføre en række projekter, der er prioriteret i perioden 2014-2016, til
fornyet prioritering i de kommende år. Disse projekter vil også fremgå af den
nye liste til prioritering af trafiksikkerhedsindsatsen i 2018.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Registrerede trafiksikkerhedsforslag frem til marts 2017 | 326-2018-56015 |